CELEX: 32012R0622
Language: hu
Date: 2012-07-11
Title: A Bizottság 622/2012/EU rendelete ( 2012. július 11. ) a 641/2009/EK rendeletnek a tömszelence nélküli önálló keringetőszivattyúk és a termékbe beépített tömszelence nélküli keringetőszivattyúk környezetbarát tervezésére vonatkozó követelmények tekintetében történő módosításáról  EGT-vonatkozású szöveg

12.7.2012   
            
            
               HU
            
            
               Az Európai Unió Hivatalos Lapja
            
            
               L 180/4
            
         A BIZOTTSÁG 622/2012/EU RENDELETE
   (2012. július 11.)
   a 641/2009/EK rendeletnek a tömszelence nélküli önálló keringetőszivattyúk és a termékbe beépített tömszelence nélküli keringetőszivattyúk környezetbarát tervezésére vonatkozó követelmények tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az energiával kapcsolatos termékek környezetbarát tervezésére vonatkozó követelmények megállapítási kereteinek létrehozásáról szóló, 2009. október 21-i 2009/125/EK európai parlamenti és tanácsi irányelvre (1) és különösen annak 15. cikke (1) bekezdésére,
   a környezetbarát tervezéssel foglalkozó konzultációs fórummal folytatott konzultációt követően,
   mivel:
   
               (1)
            
            
               A 2005/32/EK európai parlamenti és tanácsi irányelvnek a tömszelence nélküli önálló keringetőszivattyúkra, illetve termékekbe beépített tömszelence nélküli keringetőszivattyúkra vonatkozó környezetbarát tervezési követelmények tekintetében történő végrehajtásáról szóló, 2009. július 22-i 641/2009/EK bizottsági rendelet (2) 7. cikke értelmében a Bizottságnak a termékbe beépített tömszelence nélküli keringetőszivattyúk tekintetében 2012. január 1-jéig felül kellett vizsgálnia a rendelet II. mellékletének 2. szakaszában az energiahatékonysági mutató számítására vonatkozóan előírt módszertant.
            
         
               (2)
            
            
               A felülvizsgálat nyomán és a 641/2009/EK rendelet végrehajtása kapcsán szerzett tapasztalatok fényében a Bizottság megállapította, hogy a keringetőszivattyúk piacára és a rendelet hatálya alá tartozó termékek működési jellemzőire gyakorolt nem kívánt hatások megelőzése érdekében módosítani szükséges a 641/2009/EK rendelet egyes rendelkezéseit.
            
         
               (3)
            
            
               Az e rendeletben előírt intézkedések összhangban vannak a 2009/125/EK irányelv 19. cikkének (1) bekezdése alapján létrehozott bizottság véleményével,
            
         ELFOGADTA EZT A RENDELETET:
   1. cikk
   A 641/2009/EK rendelet módosítása
   A 641/2009/EK rendelet a következőképpen módosul:
   
               1.
            
            
               Az 1. és a 2. cikk helyébe a következő szöveg lép:
               „1. cikk
               Tárgy és hatály
               (1)   Ez a rendelet környezetbarát tervezési követelményeket állapít meg a tömszelence nélküli önálló keringetőszivattyúk és a termékbe beépített tömszelence nélküli keringetőszivattyúk forgalomba hozatalára vonatkozóan.
               (2)   Ez a rendelet nem alkalmazandó:
               
                           a)
                        
                        
                           az ivóvíz-keringető szivattyúkra, kivéve az I. melléklet 2. szakaszának 1. d) pontjában meghatározott termékinformációs követelmények vonatkozásában;
                        
                     
                           b)
                        
                        
                           a termékbe beépített és legkésőbb 2020. január 1-jéig velük megegyező, termékbe beépített, legkésőbb 2015. augusztus 1-jéig forgalomba hozott keringetőszivattyúk helyett való alkalmazás céljából forgalomba hozott keringetőszivattyúkra, kivéve az I. melléklet 2. szakaszának 1. e) pontjában meghatározott termékinformációs követelmények vonatkozásában.
                        
                     2. cikk
               Fogalommeghatározások
               E rendelet alkalmazásában:
               1.   »keringetőszivattyú«: 1 W és 2 500 W közötti mért leadott hidraulikai teljesítményű, fűtési rendszerekben vagy hűtési elosztórendszerek szekunder hűtőkörében való felhasználásra tervezett, szivattyúházzal ellátott vagy anélküli centrifugális szivattyú;
               2.   »tömszelence nélküli keringetőszivattyú«: olyan keringetőszivattyú, amelyben a forgórész közvetlenül kapcsolódik a járókerékhez, és elmerül a szivattyúzott közegben;
               3.   »önálló keringetőszivattyú«: terméktől független működésre tervezett keringetőszivattyú;
               4.   »termék«: hőt termelő és/vagy átadó készülék;
               5.   »termékbe beépített keringetőszivattyú«: termék részeként történő üzemelésre tervezett olyan keringetőszivattyú, amelynek kialakítását az alábbi jegyek közül legalább egy jellemzi:a)a szivattyúházat terv szerint terméken belülre kell felszerelni és ott kell használni;b)a keringetőszivattyú fordulatszámát terv szerint a termék szabályozza;c)biztonsági jellemzőinél fogva a keringetőszivattyú nem alkalmas önálló üzemre (ISO szerinti IP védettségi fokozatok);d)a keringetőszivattyú a termékjóváhagyás vagy a termék CE jelölése keretében van meghatározva;6.   »ivóvíz-keringető szivattyú«: kifejezetten a 98/83/EK tanácsi irányelv (3) 2. cikke értelmében vett emberi fogyasztásra szánt víz keringetésében való felhasználásra szánt keringetőszivattyú;
               7.   »szivattyúház«: a centrifugális szivattyúnak az a része, amelyet terv szerint a fűtési rendszer vagy a hűtési elosztórendszer szekunder hűtőkörének csövezetéhez kell csatlakoztatni.
            
         
               2.
            
            
               A 7. cikk helyébe a következő szöveg lép:
               „7. cikk
               Felülvizsgálat
               A Bizottság ezt a rendeletet a műszaki haladás fényében 2017. január 1-jéig felülvizsgálja.
               A felülvizsgálatnak ki kell terjednie az újrahasználatot és az újrafeldolgozást a tervezés szintjén elősegítő lehetőségek értékelésére.
               A felülvizsgálat eredményeit a környezetbarát tervezéssel foglalkozó konzultációs fórum elé kell tárni.”
            
         
               3.
            
            
               A 641/2009/EK rendelet I. és II. melléklete e rendelet mellékletének megfelelően módosul.
            
         2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 11-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 285., 2009.10.31., 10. o.
   
      (2)  HL L 191., 2009.7.23., 35. o.
   
      (3)  HL L 330., 1998.12.5., 32. o.”
   
      MELLÉKLET
      
         A 641/2009/EK rendelet I. és II. mellékletének módosítása
      
      A 641/2009/EK rendelet I. és II. melléklete a következőképpen módosul:
      
                  1.
               
               
                  Az I. melléklet 2. szakasza helyébe a következő szöveg lép:
                  „2.   TERMÉKINFORMÁCIÓS KÖVETELMÉNYEK
                  
                              1.
                           
                           
                              2013. január 1-jétől:
                              
                                          a)
                                       
                                       
                                          az önálló keringetőszivattyúk adattábláján, csomagolásán és műszaki dokumentációjában fel kell tüntetni a II. melléklettel összhangban meghatározott energiahatékonysági mutatót, a következő formátumban: »EEI ≤ 0,[xx]«;
                                       
                                    
                                          b)
                                       
                                       
                                          az önálló keringetőszivattyúkon és a termékbe beépített keringetőszivattyúkon el kell helyezni a következő feliratot: »Az energiahatékonyság szempontjából legkedvezőbb keringetőszivattyúk referenciaértéke: EEI ≤ 0,20.«;
                                       
                                    
                                          c)
                                       
                                       
                                          a hulladékkezelő létesítményeket el kell látni információval az önálló keringetőszivattyúk és a termékbe beépített keringetőszivattyúk alkatrészeinek és anyagainak az életciklus végén elvégzendő szétszerelésére, újrafeldolgozására és ártalmatlanítására vonatkozóan;
                                       
                                    
                                          d)
                                       
                                       
                                          az ivóvíz-keringető szivattyúk csomagolásán és dokumentációjában el kell helyezni a következő feliratot: »Ez a keringetőszivattyú kizárólag ivóvíz keringetésére alkalmas!«;
                                       
                                    
                                          e)
                                       
                                       
                                          a termékbe beépített és legkésőbb 2020. január 1-jéig velük megegyező, termékbe beépített, legkésőbb 2015. augusztus 1-jéig forgalomba hozott keringetőszivattyúk helyett való alkalmazás céljából forgalomba hozott keringetőszivattyúkon vagy csomagolásukon egyértelműen jelezni kell az(oka)t a termék(ek)et, amely(ek)nek a pótlására szolgálnak.
                                       
                                    A környezeti hatások minimalizálása érdekében a gyártók kötelesek tájékoztatást adni a keringetőszivattyú beszerelésének, használatának és karbantartásának módjáról.
                              A fentiekben felsorolt információkat jól látható módon fel kell tüntetni a keringetőszivattyú-gyártó ingyenesen elérhető internetes oldalain.
                           
                        
                              2.
                           
                           
                              2015. augusztus 1-jétől a termékbe beépített keringetőszivattyúk adattábláján és a termék műszaki dokumentációjában fel kell tüntetni a keringetőszivattyúnak a II. melléklettel összhangban meghatározott energiahatékonysági mutatóját, a következő formátumban: »EEI ≤ 0,[xx]«.”
                           
                        
            
                  2.
               
               
                  A II. melléklet 2. szakasza helyébe a következő szöveg lép:
                  „2.   MÓDSZERTAN AZ ENERGIAHATÉKONYSÁGI MUTATÓ SZÁMÍTÁSÁHOZ
                  A keringetőszivattyúk energiahatékonysági mutatóját (EEI) a következő módszertan szerint kell számítani:
                  
                              1.
                           
                           
                              A szivattyúházzal ellátott önálló keringetőszivattyúkat egyetlen darabként kell vizsgálat alá vetni.
                              A szivattyúház nélküli önálló keringetőszivattyúkat a rendeltetésszerű használat során alkalmazandóval azonos szivattyúházzal együtt kell vizsgálat alá vetni.
                              A termékbe beépített keringetőszivattyúkat a termékből ki kell szerelni, és egy referencia-szivattyúházzal együtt kell vizsgálat alá vetni.
                              A termékbe való beépítetésre szánt olyan keringetőszivattyúkat, amelyek nincsenek ellátva szivattyúházzal, egy referencia-szivattyúházzal együtt kell vizsgálat alá vetni.
                              A fentiekben »referencia-szivattyúház«: a gyártó által rendelkezésre bocsátott olyan szivattyúház, amelynek be- és kimeneti csatlakozása egyetlen tengely mentén helyezkedik el, és amelyet rendeltetésszerűen fűtési rendszer vagy hűtési elosztórendszer szekunder hűtőkörének csövezetéhez kell csatlakoztatni.
                           
                        
                              2.
                           
                           
                              Ha a keringetőszivattyún több szállítómagasság- és térfogatáram-érték is beállítható, akkor a méréseket a legnagyobb beállítás mellett kell elvégezni.
                              »Szállítómagasság« (H): a jelleggörbe adott pontjában a keringetőszivattyú által biztosított szállítómagasság (méter).
                              »Térfogatáram« (Q): a keringetőszivattyún időegység alatt átáramló víztérfogat (m3/h).
                           
                        
                              3.
                           
                           
                              Határozzuk meg azt a pontot, amelyben Q·H maximális, és jelöljük az ebben a pontban érvényes térfogatáram- és szállítómagasság-értéket a következőképpen: Q100%
                                  és H100%
                                 .
                           
                        
                              4.
                           
                           
                              Határozzuk meg az e ponthoz tartozó Phyd
                                  hidraulikai teljesítményt.
                              »Hidraulikai teljesítmény«: a térfogatáram (Q), a szállítómagasság (H) és egy konstans szorzata.
                              »Phyd«: a keringetőszivattyú által a jelleggörbe adott pontjában a szivattyúzott folyadékra kifejtett hidraulikai teljesítmény (watt).
                           
                        
                              5.
                           
                           
                              Számítsuk ki a referenciateljesítményt a következő összefüggésből:
                              
                                 Pref
                                  = 1,7 · Phyd
                                  + 17 · (1 – e– 0,3 · Phyd
                                    
                                 ), 1 W ≤ Phyd ≤ 2 500 W
                              »Referenciateljesítmény«: a keringetőszivattyú hidraulikai teljesítménye és energiafogyasztása közötti viszonyt megadó mennyiség, amely a keringetőszivattyú hatásfoka és mérete közötti összefüggést is figyelembe veszi.
                              »Pref«: a keringetőszivattyú referenciateljesítménye (watt) a jelleggörbe adott pontjában, azaz adott szállítómagasság és térfogatáram mellett.
                           
                        
                              6.
                           
                           
                              Határozzuk meg a szabályozási referenciagörbét mint a következő pontokon átmenő egyenest:
                              (Q
                                 100 %, H
                                 100 %) és (Q
                                 0 %, )
                              
                        
                              7.
                           
                           
                              Válasszuk ki a keringetőszivattyú azon beállítását, amely mellett a keringetőszivattyúra a Q·H szorzat a kiválasztott görbén maximumot ér el. Termékbe beépített keringetőszivattyú esetében a szabályozási referenciagörbét a keringetőszivattyú rendszergörbéjének és fordulatszámának változtatásával kövessük.
                              »Rendszergörbe«: a fűtési rendszerben vagy a hűtési elosztórendszerben fellépő súrlódásokból adódó, a következő ábrán szemléltetett térfogatáram-szállítómagasság függvény (H = f(Q)):
                              
                        
                              8.
                           
                           
                              Mérjük meg P1
                                  és H értékét a következő térfogatáram-értékeknél:
                              
                                 Q100 %
                                 , 0,75 · Q100 %
                                 , 0,5 · Q100 %
                                 , 0,25 · Q100 %
                                 
                              
                              »P1
                                 «: a keringetőszivattyú által a jelleggörbe adott pontjában felvett villamos teljesítmény (watt).
                           
                        
                              9.
                           
                           
                              Számítsuk ki P
                                 L értékét a következő összefüggésekből:
                              , ha Hmeas ≤ Href
                              
                              PL = P1,meas, ha Hmeas > Href
                              
                              ahol Href
                                  a különböző térfogatáram-értékek mellett a szabályozási referenciagörbéről leolvasható szállítómagasság.
                           
                        
                              10.
                           
                           
                              
                                 P
                                 L mért értékei és a következő terhelési profil alapján:
                              
                                          
                                                      Térfogatáram [%]
                                                   
                                                   
                                                      Idő [%]
                                                   
                                                
                                                      100
                                                   
                                                   
                                                      6
                                                   
                                                
                                                      75
                                                   
                                                   
                                                      15
                                                   
                                                
                                                      50
                                                   
                                                   
                                                      35
                                                   
                                                
                                                      25
                                                   
                                                   
                                                      44
                                                   
                                                
                                       
                                          
                                             
                                       
                                    számítsuk ki a PL,avg
                                  súlyozott átlagos teljesítményt a következő összefüggésből:
                              PL,avg = 0,06 · PL,100% + 0,15 · PL,75% + 0,35 · PL,50% + 0,44 · PL,25%
                              
                              Mindezek alapján az energiahatékonysági mutatót (1) a következő összefüggés szolgáltatja:
                              
                                 , ahol C
                                 20 % = 0,49
                              A termikus napenergia-rendszerek primer körébe és a hőszivattyúkba szánt termékbe beépített szivattyúk esetében azonban az energiahatékonysági mutatót a következő összefüggés szolgáltatja:
                              ahol C
                                 20% = 0,49, továbbá ns
                                  a jellemző fordulatszám, amely a következőképpen határozható meg:
                              ahol:
                              
                                          
                                             ns
                                             
                                          
                                       
                                       
                                          a keringetőszivattyú jellemző fordulatszáma [rpm];
                                       
                                    
                                          
                                             n100 %
                                             
                                          
                                       
                                       
                                          az adott üzemi körülmények között Q
                                             100 % és H
                                             100 % mellett érvényesülő percenkénti fordulatszám [rpm].
                                       
                                    
                        
            
         (1)  A C
         xx% módosító tényező azt hivatott biztosítani, hogy a módosító tényező meghatározásakor az adott típusú keringetőszivattyúknak csak XX %-ára teljesüljön az EEI ≤ 0,20 egyenlőtlenség.”